Euroopa Liidu Teataja L 034 , 06/02/2004 Lk 0033 - 0036



Komisjoni määrus (EÜ) nr 206/2004, 5. veebruar. 2004, millega muudetakse määrust (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, milles kehtestatakse teatavate põllukultuuride tootjatele toetussüsteem, [1] eriti selle artiklit 9, ning arvestades järgmist: (1) Komisjoni määruses (EÜ) nr 2316/1999 [2] sätestatakse määruse (EÜ) nr 1251/1999 üksikasjalikud eeskirjad teatavate põllukultuuride pindalatoetuste andmise tingimuste kohta ja määratakse maa tootmisest kõrvaldamise tingimused, eelkõige tootmisest kõrvalejäetud alade miinimumpindala. (2) Sööti jäetud maa-aladel on soodne mõju keskkonnale. Seda on võimalik suurendada, võttes arvesse väiksemaid maatükke. Selleks tuleks liikmesriikidel võimaldada maa tootmisest kõrvaldamiseks aktsepteerida väiksemaid alasid. (3) Nõukogu 26. aprilli 1994. aasta määruse (EÜ) nr 1017/94 (milles käsitletakse praegu põllukultuuride all oleva maa-ala ümberkorraldamist ekstensiivseks loomakasvatuseks Portugalis) [3] alusel on esitatud taotlusi 35585 hektari suuruse pindala ümberkorraldamiseks. (4) Liikmesriigid on teatanud 2003. aastal külvatud kanepisortide tetrahüdrokannabinoolitaseme kindlaksmääramise analüüside tulemustest. Kõnealuseid tulemusi tuleks arvesse võtta, kui koostatakse nimekirja järgmistel turustusaastatel pindalatoetuse saamise tingimustele vastavatest kanepisortidest ning 2004/2005. turustusaastaks ajutiselt heakskiidetud sortidest, mida tuleb kõnealuse turustusaasta jooksul täiendavalt analüüsida. (5) Määrust (EÜ) nr 2316/1999 tuleks vastavalt muuta. (6) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2316/1999 muudetakse järgmiselt: 1. Artikli 19 lõikele 1 lisatakse järgmine lõik: "2004/05. turustusaastal võivad liikmesriigid aktsepteerida ka: a) alasid, mis on vähemalt 10 meetrit laiad ja pindalaga 0,1 hektarit; b) nõuetekohaselt põhjendatud keskkonnakaitsega seotud põhjustel alasid, mis on vähemalt 5 meetrit laiad ja pindalaga 0,05 hektarit." 2. VI lisas oleva pealkirja "Portugal" all esitatud teave asendatakse käesoleva määruse I lisas esitatud teabega. 3. XII lisa asendatakse käesoleva määruse II lisa tekstiga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 15. jaanuarist 2004 Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. veebruar 2004 Komisjoni nimel komisjoni liige Franz Fischler [1] EÜT L 160, 26.6.1999, lk 1. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1). [2] EÜT L 280, 30.10.1999, lk 43. Määrust on viimati muudetud määrusega (EÜ) nr 1035/2003 (ELT L 150, 18.6.2003, lk 24). [3] EÜT L 112, 3.5.1994, lk 2. Määrust on viimati muudetud määrusega (EÜ) nr 2582/2001 (EÜT L 345, 29.12.2001, lk 5). -------------------------------------------------- I LISA "(1000 hektarit) | Piirkond | Kõik põllukultuurid | sellest mais | PORTUGAL | | | Assoorid | 9,7 | | Madeira | | | —Regadio | 0,31 | 0,29 | —Muud | 0,30 | | Kontinentaalne | | | —Regadio | 293,4 | 221,4 | —Muud | 622,7" | | -------------------------------------------------- II LISA " “XII LISA (Artikli 7a lõige 1) Kiu tootmiseks kasvatatava lina ja kanepi sordid, mis vastavad toetussüsteemi tingimustele 1. Kiu tootmiseks kasvatatava lina sordid Adélie Agatha Alba Alizée Angelin Argos Ariane Artemida Aurore Belinka Bonet Caesar Augustus Diane Diva Drakkar Electra Elise Escalina Evelin Exel Hermes Ilona Jitka Jordaania Kastyciai Laura Liflax Liviola Loréa Luna Marina Marylin Melina Merkur Modran Nike Opaline Rosalin Selena Super Tabor Texa Venica Venus Veralin Viking Viola 2a. Kiu tootmiseks kasvatatava kanepi sordid Carmagnola Beniko Chamaeleon Cs Delta-Llosa Delta 405 Dioica 88 Epsilon 68 Fedora 17 Felina 32 Ferimon-Férimon Fibranova Fibrimon 24 Futura 75 Juso 14 Red Petiole Santhica 23 Santhica 27 Uso 31 2b. Kiu tootmiseks kasvatatava ja 2004/2005. turustusaastal heakskiidetud kanepi sordid Bialobrzeskie Cannacomp [1] Fasamo Felina 34 — Félina 34 Fibriko TC Finola Lipko [2] Silesia [3] Tiborszallasi [4] UNIKO-B” " [1] Ainult Ungari [2] Ainult Ungari [3] Ainult Poola [4] Ainult Ungari --------------------------------------------------